RaptorDB - the Document Store - CodeProject 11,190,312 members (72,876 online)
Last Visit: 31-Dec-99 19:00 Last Update: 30-Jan-15 20:13Refresh1234567891011 Next » Hoe belangrik is Philae se ontdekking van organiese molekules op komeet? | Maroela Media
Philae se ontdekking van organiese molekules op die komeet is baie belangrik, maar die ophef wat in sommige media daaroor gemaak is dui op groot onkunde oor wat die term “organiese materiaal” beteken, en tot die Europese Ruimte-agentskap meer besonderhede oor die samestelling van die organiese molekules verskaf, is terughoudendheid die beste.
Op skool word geleer van organiese en anorganiese materiaal, met die verskil dat organiese materiaal deel van ’n lewende organisme is of was.
In die rumtewetenskap beteken organiese materiaal bloot materiaal wat koolstofatome bevat, en daar is al tevore vasgestel dat hierdie soort materiaal wydverspreid in die heelal voorkom. Dit hou nie noodwendig met lewe verband nie – metaan is byvoorbeeld ook organies, maar het nie noodwendig ’n verbintenis met lewe nie.
Sou dit blyk dat die organiese materiaal wat Philae op die komeetkern ontdek het, ’n komplekse samestelling soos aminosure het, is daar werklik rede tot groot opgewondenheid.
Die voortydige opgewondenheid spruit daaruit dat wetenskaplikes meen dat toestande op die toe nog jong aarde nie bevorderlik was vir die ontstaan van die komplekse soort organiese materiaal wat nodig was om lewende organismes te ondersteun nie. Baie het toe na die ruimte gekyk as moontlike bron om dié soort materiaal na die aarde te bring, en komete en asteroïde het die vernaamste kandidate geblyk te wees.
Sommiges glo byvoorbeeld dat in die ooreenstemmende tydperk, was toestande vir die ontstaan van die nodige organiese materiaal op Mars ideaal onder meer weens die geringe swaartekrag, en dat van hierdie materiaal op meteoriete van Marsrots na die aarde gereis het. Verskeie meteoriete wat van Mars kom is inderdaad al op aarde gevind.
Die Europese Ruimte-agentskap se kriptiese aankondiging is dus gou deur pseudo-wetenskalikes en joernaliste uit verband geruk.
Bronne: IFL Science, Io9, en University Today.